કોંગ્રેસનાં સંભવિત ઉમેદવાર પરેશ ધાનાણીને ટકકર આપવા માટેભાજપ છેલ્‍લી ઘડીએ ઉંઘાડનાં નામનું શસ્‍ત્ર ઉગામશે ? – Amreli Express
amreliexpress	Posted on March 20, 2019
પાટીદાર સમાજની નારાજગી ભાજપ તરફ ઓછી થઈ હોવાથી ઉંઘાડ વિજેતા બની શકે તેમ છે
ખેડૂત મતદારોની સંખ્‍યા વધુ હોય અને ઉંઘાડ ખેડૂતોનાં પ્રિય નેતા હોય ભાજપ દાવ ખેલે તેવું લાગે છે
અમરેલીલોસકભા બેઠકનાં ઉમેદવારની પસંદગી પ્રક્રિયા પુરજોશમાં ચાલી રહી છે અને ભાજપ ઘ્‍વારા ફુંકી ફુંકીને પગલા ભરવામાં આવી રહૃાા છે અને હવે છેલ્‍લી ઘડીએ ખેડૂત નેતા બાવકુભાઈ ઉંઘાડનાં નામ પર ગંભીરતાથી ચર્ચા શરૂ હોવાનું જાણવા મળેલ છે.
અમરેલી ખાતે મળેલ સેન્‍સ બેઠકમાં બાવકુભાઈ ઉંઘાડે લોકસભા ચૂંટણી લડવા નનૈયો ભણ્‍યો હતો અને પક્ષ જે કોઈ ઉમેદવાર પસંદ કરે તેમાં સહમતી આપી હતી. પ્રદેશ કક્ષાએ પણ તેઓએ એજ બાબતનું પુનરાવર્તન કર્યુ હતું.
ભાજપ તરફથી દિલીપ સંઘાણી, નારણભાઈ કાછડીયા, ડો. કાનાબાર, હિરેન હિરપરાનાં નામની ચર્ચા થઈ રહી હતી. દરમિયાન છેલ્‍લી ઘડીએ પ્રદેશ ભાજપ ઘ્‍વારા ખેડૂત નેતા બાવકુભાઈ ઉંઘાડનાં નામનો સમાવેશ પેનલમાં થયાનું જાણવા મળેલ છે.
કોંગ્રેસનાં સંભવિત ઉમેદવાર પરેશ ધાનાણીને પરાજિત કરવાની ક્ષમતા બાવકુભાઈ ઉંઘાડમાં હોવાનું સૌ માની રહૃાું છે.
વિધાનસભાની ચૂંટણીમાં પાટીદાર સમાજની નારાજગી ભાજપ તરફે હોવાથી ઉંઘાડનો પરાજય થયો હતો. પરંતુ હવે ચિત્ર પલ્‍ટી ગયું છે. પાટીદાર સમાજની નારાજગી ભાજપથી ઓછી થઈ હોય પાટીદાર સહિતનો સવર્ણ સમાજ, ઓબીસી મતદારોનાં સહયોગથી ભાજપ અમરેલી બેઠક જાળવવા મકકમતાથી આગળ વધી રહૃાું છે.
અમરેલી જિલ્‍લામાં બહુમતી મતદારો ખેડૂત સમાજનાં છેઅને ઉંઘાડ ખેડૂત નેતા તરીકે પ્રચલિત હોવાથી ભાજપ ઘ્‍વારા ઉંઘાડનાં નામની ગંભીરતાથી વિચારણા થઈ રહી છે. જો ભાજપ ઉંઘાડને મેદાનમાં ઉતારશે તો કોંગ્રેસનાં ઉમેદવારને ભારે મહેનત કરવી પડશે તેમાં શંકાને કોઈ સ્‍થાન નથી.